**Ministru kabineta noteikumu projekta “Noteikumi par vienreizējo finansiālo atbalstu un pabalstu uzturēšanās izmaksu segšanai bēglim un alternatīvo statusu ieguvušai personai” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Patvēruma likuma 53.panta vienpadsmitā daļa paredz, ka vienreizējā finansiālā atbalsta un pabalsta apmēru, to piešķiršanas, izmaksas, kā arī pabalsta izmaksas apturēšanas un pārtraukšanas nosacījumus un kārtību nosaka Ministru kabinets.  |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Līdz grozījumu Patvēruma likumā spēkā stāšanās dienai (2017.gada 1.jūnijs) saskaņā ar Patvēruma likuma 53.panta pirmo daļu noteikts, ka bēglim pirmos 12 mēnešus pēc bēgļa statusa iegūšanas un personai, kurai piešķirts alternatīvais statuss, pirmos deviņus mēnešus pēc minētā statusa iegūšanas ir tiesības uz pabalstu, kas sedz uzturēšanās izmaksas, kā arī valsts valodas apguvei nepieciešamās izmaksas, ja personai nav cita iztikas avota. Šā panta otrajā daļā noteikts, ka personai ir tiesības pieprasīt pabalstu 12 mēnešu laikā no dienas, kad stājies spēkā lēmums par bēgļa vai alternatīvā statusa piešķiršanu. Savukārt saskaņā ar Patvēruma likuma 53.panta trešo daļu, ja alternatīvo statusu ieguvusī persona, kura ir saņēmusi iepriekš minēto pabalstu, ir ieguvusi bēgļa statusu, tai ir tiesības saņemt pabalstu kā bēglim par laika posmu, kas kopā ar iepriekš izmaksātā pabalsta laikposmu nepārsniedz 12 mēnešus. Patlaban pabalsta bēglim un personai, kurai piešķirts alternatīvais statuss, apmēru un piešķiršanas kārtību nosaka Ministru kabineta 2016.gada 12.jūlija noteikumi Nr.457 „Noteikumi par pabalstu bēglim un personai, kurai piešķirts alternatīvais statuss” (turpmāk – Noteikumi Nr.457).Ņemot vērā, ka 2017.gada 20.aprīlī Saeimā tika pieņemti grozījumi Patvēruma likumā, kuri tostarp paredz mainīt uzturēšanās pabalsta piešķiršanas un izmaksas kārtību, paredzot, ka, sākot ar 2017.gada 1.jūniju bēglim un personai ar alternatīvo statusu būs tiesības uz vienreizējo finansiālo atbalstu (turpmāk – atbalsts) un pabalstu uzturēšanās izmaksu segšanai (turpmāk – pabalsts), kā arī paredz atteikšanos no pabalsta valsts valodas apguvei, nepieciešams izstrādāt jaunus Ministru kabineta noteikumus, kas nosaka kārtību, kādā bēglim un alternatīvo statusu ieguvušai personai piešķir un izmaksā atbalstu un pabalstu un to apmēru, kā arī pabalsta izmaksas apturēšanas un pārtraukšanas nosacījumus un kārtību (turpmāk – Noteikumu projekts).Paredzēts, ka atbalsta piešķiršanas un izmaksas funkcijas veiks Pilsonības un migrācijas lietu pārvalde (turpmāk – Pārvalde), bet pabalsta piešķiršanas un izmaksas funkcijas veiks Valsts sociālās apdrošināšanas aģentūra (turpmāk – aģentūra).Jaunais regulējums paredz saglabāt līdzšinējo pabalsta uzturēšanās izmaksu segšanai apmēru kopumā, nosakot, ka atbalsta apmērs ir līdzvērtīgs divu mēnešu pabalstam uzturēšanās izmaksu segšanai atbilstoši Noteikumos Nr.457 noteiktajam, tādējādi nosakot, ka pabalsta izmaksas periods bēglim ir 10 mēneši, bet alternatīvo statusu ieguvušai personai septiņi mēneši. Noteikumos Nr.457 paredzētā pabalsta, kas sedz uzturēšanās izmaksas, apmērs pilngadīgai personai – 139,00 *euro*, ja personas ir ģimenes locekļi Patvēruma likuma izpratnē, tad vienai personai - 139,00 *euro*, katram nākamajam ģimenes loceklim – 97,00 *euro*, nepilngadīgai personai bez pavadības - 97,00 *euro*. Tāpat Noteikumi Nr.457 paredz, ka laulātajiem savstarpēji jāvienojas, kurš no viņiem pieprasa pabalstu uzturēšanās izmaksu segšanai 139,00 *euro* apmērā, kurš 97,00 *euro* apmērā. Saskaņā ar Patvēruma likuma pirmā panta piekto punktu ģimenes loceklis ir bēgļa vai tādas personas laulātais, kurai piešķirts alternatīvais statuss, kā arī bēgļa vai tādas personas, kurai piešķirts alternatīvais statuss, un šīs personas laulātā nepilngadīgais bērns, kas ir neprecējies un atrodas abu vai viena laulātā apgādībā vai arī ir adoptēts, kā arī tēvs, māte vai cits pieaugušais, kas saskaņā ar Latvijas Republikas normatīvajiem aktiem ir atbildīgs par starptautiskās aizsardzības saņēmēju, ja minētais starptautiskās aizsardzības saņēmējs ir nepilngadīgs un neprecējies, ar nosacījumu, ka šāda ģimene pastāvējusi jau izcelsmes valstī, no kā izriet, ka gadījumos, kad ģimene tikusi dibināta pēc izceļošanas no izcelsmes valsts, tās locekļi nav uzskatāmi par ģimenes locekļiem Patvēruma likuma izpratnē, tādējādi var radīt nevienlīdzīgus nosacījumus attiecībā uz pabalsta apmēru. Turklāt saskaņā ar Patvēruma likuma 1.panta 5.punktā noteikto vienas ģimenes ietvaros vairāk kā viena pilngadīga persona var būt gadījumos, ja personas ir laulātie. Ņemot vērā iepriekš minēto, Noteikumu projekts paredz diferencētu pieeju attiecībā uz atbalsta un pabalsta apmēru, proti, pilngadīgai personai atbalsts ir noteikts 278,00 *euro* apmērā, pabalsts 139,00 *euro* apmērā, bet, ja personas ir laulātie – vienam no laulātajiem atbalsts ir noteikts 278,00 *euro* apmērā, savukārt otram laulātajam – 194,00 *euro* apmērā, attiecīgi pabalsts 139,00 *euro* un 97,00 *euro*. Nepilngadīgajai personai atbalsts ir noteikts 194,00 *euro* apmērā un pabalsts 97,00 *euro* apmērā.Neatkarīgi no tā, vai laulātie vēršas ar lūgumu pēc atbalsta vai pabalsta vienlaicīgi vai viens no laulātajiem pēc tā vēršas vēlāk (arī gadījumos, kad vienam no laulātajiem atbalsts un pabalsts jau ir izmaksāts), pabalsts vai atbalsts piešķirams pēc vienlīdzīgiem principiem.Tāpat kā līdz šim spēkā esošajos Noteikumos Nr.457 nepieciešams noteikt, ka laulātajiem, savstarpēji vienojoties, savos iesniegumos jānorāda atbalsta vai pabalsta apmērs, kuru tie pieprasa, tomēr nepieciešams papildināt, ka šāda prasība attiecināma uz gadījumiem, kad laulātie vēršas pēc atbalsta vai pabalsta vienlaikus, tādējādi jau iepriekš paredzot, ka gadījumos, kad viens no laulātajiem, kurš pēc atbalsta vai pabalsta vērsīsies vēlāk, to saņems tādā apmērā, kādā to nav saņēmis viņa laulātais. Lai saņemtu atbalstu, personai viena mēneša laikā no dienas, kad pieņemts lēmums par bēgļa vai alternatīvā statusa piešķiršanu, personīgi jāierodas Pārvaldē, jāuzrāda personu apliecinošs dokuments un jāiesniedz iesniegums par atbalsta piešķiršanu. Vecākiem, savstarpēji vienojoties, iesniegumos jānorāda, kurš no viņiem saņems atbalstu vai pabalstu par nepilngadīgu bērnu. Pārvalde var atteikt atbalsta piešķiršanu, ja persona neatbilst atbalsta piešķiršanas nosacījumiem, kas noteikti Patvēruma likuma 53.panta otrajā daļā un Noteikumu projektā, pirms bēgļa statusa iegūšanas jau saņēmusi atbalstu kā alternatīvo statusu ieguvusī persona vai ja atbalsta pieprasītājs iesniegumā par atbalsta piešķiršanu ir sniedzis nepatiesas ziņas.Likuma “Grozījumi Patvēruma likumā” 5. pants ietver deleģējumu Ministru kabinetam noteikt vienreizējā finansiālā atbalsta un pabalsta apmēru, to piešķiršanas, izmaksas, izmaksas apturēšanas un pārtraukšanas nosacījumus un kārtību. Tādējādi atbilstoši gramatiskajai iztulkošanai, apturēšanas nosacījumi attiecināmi ne vien uz pabalsta, bet arī vienreizēja finansiāla atbalsta izmaksu. Vienlaikus Latvijas Republikas Saeimas Cilvēktiesību un sabiedrisko lietu komisijas sēdēs par likumprojektu “Grozījumi Patvēruma likumā” (Nr. 739/Lp12) tika pausts viedoklis, ka minētajā deleģējumā ietvertie apturēšanas nosacījumi ir attiecināmi tikai uz pabalsta izmaksu. Līdz ar to, lai nodrošinātu projektā ietverto normu atbilstību likumdevēja gribai, Noteikumu projekta 1. punktā norādītie pabalsta izmaksas apturēšanas un pārtraukšanas nosacījumi ir attiecināmi tikai uz pabalstu uzturēšanās izmaksu segšanai, kas tiek izmaksāts noteiktu laika periodu, taču neattiecas uz vienreizējo finansiālo atbalstu.Lai saņemtu pabalstu, tā pieprasītājs aģentūrā iesniedz iesniegumu par pabalsta piešķiršanu. Noteikumu projekts paredz, ka pabalsta izmaksas periodā laulātajiem ir tiesības mainīt pabalsta apmēra sadalījumu, kā arī vecāku, kurš saņem pabalstu par nepilngadīgajiem bērniem, tajā skaitā, ja vienam no vecākiem ir pārtraukta pabalsta izmaksa. Aģentūra var atteikt pabalsta piešķiršanu, ja persona neatbilst pabalsta piešķiršanas nosacījumiem, kas noteikti Patvēruma likuma 53.panta trešajā, piektajā un septītajā daļā un Noteikumu projektā, vai, ja pabalsta pieprasītājs iesniegumā par pabalsta piešķiršanu ir sniedzis nepatiesas ziņas.Iesniegumu par pabalsta piešķiršanu aģentūra izskata un lēmumu par pabalsta piešķiršanu vai par atteikumu piešķirt pabalstu pieņem 10 darbdienu laikā pēc dokumentu saņemšanas.Noteikumu projekts paredz, ka pabalstu sāk izmaksāt ne vēlāk kā nākamajā kalendāra mēnesī pēc pabalsta piešķiršanas dienas un to izmaksā reizi mēnesī par iepriekšējo mēnesi. Pabalstu nepilngadīgajai personai pārskaita viņas likumiskajam pārstāvim.Noteikumu projekts paredz, ka aģentūra pieņem lēmumu apturēt vai pārtraukt izmaksāt pabalstu Patvēruma likumā noteiktajos gadījumos. Patvēruma likuma 53.panta 7.daļa noteic, ka pabalstu neizmaksā par laikposmu, kad persona:* atrodas ieslodzījuma vietā, izņemot brīvības atņemšanas soda izciešanu atklātā cietumā;
* atrodas ilgstošas sociālās aprūpes vai sociālās rehabilitācijas institūcijā, kuras pakalpojumu pilnībā finansē no valsts vai pašvaldības budžeta;
* nav pildījusi bezdarbnieka vai darba meklētāja pienākumus.

Mainoties tiesiskajiem un faktiskajiem apstākļiem, persona ir tiesīga iesniegt aģentūrā iesniegumu par pabalsta izmaksas atjaunošanu un saņemt pabalstu par atlikušo laikposmu. Savukārt pabalstu izmaksu pārtrauc gadījumos, kad aģentūras rīcībā nonāk informācija par pabalsta saņēmēja neatbilstību citām Patvēruma likumā izvirzītajām prasībām, kā arī bēgļa vai alternatīvo statusu ieguvušas personas nāves gadījumā. Ja pilngadīgai personai pabalsta izmaksu pārtrauc vai aptur, pabalsta izmaksa par nepilngadīgo ģimenes locekli tiek turpināta par Patvēruma likuma 53.panta piektajā daļā noteikto periodu.Turklāt, ievērojot Patvēruma likuma 53.panta pirmajā daļā minēto, atbalsta un pabalsta pieprasītājam būs jāapliecina iesniegumā, ka viņa rīcībā esošie naudas līdzekļi nepārsniedz normatīvajos aktos noteiktās vienas minimālās mēneša darba algas apmēru uz katru personu, par kuru tiek pieprasīts atbalsts un pabalsts. Līdzīgi kā tas ir paredzēts Noteikumos Nr.457 personai tiks atteikta pabalsta un atbalsta piešķiršana gadījumā, ja tās rīcībā būs naudas līdzekļi, kas pārsniedz valstī noteiktās minimālās mēneša darba algas apmēru uz katru personu, par kuru tiek pieprasīts atbalsts vai pabalsts. Turklāt Patvēruma likuma 53.panta trešā un piektā daļa paredz personas tiesības strādāt līdz trim mēnešiem (iegūt darba ņēmēja vai pašnodarbinātā statusu saskaņā ar likumu „Par valsts sociālo apdrošināšanu”), tādējādi personas iztikas līdzekļi būtu jāsaista ar valstī noteikto minimālo mēnešalgu.Savukārt Nodarbinātības valsts aģentūra sniedz aģentūrai informāciju par personu bezdarbnieka vai darba meklētā statusu. Ņemot vērā, ka grozījumi Patvēruma likumā stāsies spēkā ar 2017.gada 1.jūniju, Noteikumu projekts būtu jāvirza izskatīšanai kā Ministru kabineta lieta. |
| 3. | Projekta izstrādē iesaistītās institūcijas | Iekšlietu ministrijaPilsonības un migrācijas lietu pārvalde Valsts sociālās apdrošināšanas aģentūra |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Bēgļi un personas, kurām piešķirts alternatīvais statuss. Valsts sociālās apdrošināšanas aģentūra, Pilsonības un migrācijas lietu pārvalde.  |
| 2. | Tiesiskā regulējuma ietekme uz tautsaimniecību un administratīvo slogu | Ievērojot, ka sākot ar 2017.gada 1.jūniju, pabalstu izmaksu personām veiks aģentūra, pārvaldei administratīvais slogs nemainīsies, aģentūrai pieaugs. Personām administratīvais slogs būtiski nemainīsies, jo atbalsta un pabalsta pieprasīšanas kārtība mainās tikai nedaudz – lai saņemtu pabalstu personām būs jāiesniedz aģentūrā iesniegums (līdz šim personas iesniedz tikai vienu iesniegumu). Pēc jaunā personām, pabalsta pieprasīšana būs pieejamāka, jo aģentūras nodaļas ir izveidotas arī pilsētās, kurās pārvaldes nodaļu nav, piemēram, Priekulē, Siguldā, Olainē.Nodarbinātības valsts aģentūrai administratīvais slogs būtiski nepieaugs, jo jau šobrīd personas, ja vēlas atrast darbu, vēršas Nodarbinātības valsts aģentūrā. Jaunais regulējums varētu radīt papildu slogu tikai tām personām, kuras līdz šim nebija devušās uz Nodarbinātības valsts aģentūru un kurām šobrīd nav piešķirts pabalsts. |
| 3. | Administratīvo izmaksu monetārs novērtējums | Projektā ietvertajam tiesiskajā regulējumā ietvertās administratīvās izmaksas vienai fiziskai personai nepārsniedz 200 *euro* gadā un neietekmē institūciju administratīvās izmaksas. |
| 4. | Cita informācija | Nav |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Sabiedrības informēšanas pasākumi netika īstenoti, jo noteikumu projekts atrunā atbalsta un pabalsta piešķiršanas kārtību un pēc būtības attiecas uz aģentūru un pārvaldi. Personām būtiskie jautājumi saistībā ar atbalstu un pabalstu jau tika iekļauti Patvēruma likuma grozījumos. |
| 2. | Sabiedrības līdzdalība projekta izstrādē | - |
| 3. | Sabiedrības līdzdalības rezultāti | - |
| 4. | Cita informācija | - |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Pilsonības un migrācijas lietu pārvalde Valsts sociālā apdrošināšanas aģentūraNodarbinātības valsts aģentūra |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | No 2017.gada 1.jūnija aģentūrai pabalstu piešķiršana un izmaksa būs jauna funkcija. Noteikumu projekta izpilde tiks nodrošināta Iekšlietu ministrijai un Labklājības ministrijai piešķirto valsts budžeta līdzekļu ietvaros un noteikumu projektā noteiktā atbalsta un pabalsta izmaksai paredzētā finansējuma sadalījums ir iekļauts Iekšlietu ministrijas sagatavotā Ministru kabineta rīkojuma projekta “Par apropriācijas un bāzes izdevumu pārdali” anotācijā. |
| 3. | Cita informācija | Atbilstoši Ministru kabineta 2017.gada 23.marta sēdes protokola Nr. 15 2.§ 2.punktam Labklājības ministrija, iesniedzot priekšlikumus Labklājības ministrijas pamatbudžeta bāzes 2018., 2019. un 2020.gadam precizēšanai programmā 20.00.00 "Valsts sociālie pabalsti un izdienas pensijas", atbilstoši Finanšu ministrijas aktualizētajām makroekonomisko rādītāju un valsts sociālās apdrošināšanas iemaksu prognozēm iesniegs priekšlikumu par Labklājības ministrijas pamatbudžeta bāzes palielināšanu 2018.gadam 154 626 euro apmērā apakšprogrammai 20.04.00 „Bēgļa un alternatīvo statusu ieguvušo personu pabalsti un citi atbalsta pasākumi”, lai izmaksātu pabalstus uzturēšanās izmaksu segšanai bēgļiem un alternatīvo statusu ieguvušām personām, un Finanšu ministrija attiecīgi precizēs Labklājības ministrijas pamatbudžeta bāzi 2018.gadam. |

Anotācijas III, IV un V sadaļa – projekts šīs jomas neskar.

Labklājības ministrs J.Reirs

Vīza:

Labklājības ministrijas valsts sekretārs I.Alliks

31.05.2017. 14:05

1 925

O.Iļjina, 67021616

Olga.Iljina@lm.gov.lv